b'\n_START_ARTICLE_\nOleksandr Kratov\n_START_SECTION_\nKarriere\n_START_PARAGRAPH_\nKratov regnes som en av verdens beste orienteringsl\xc3\xb8pere. Spesielt p\xc3\xa5 nattorientering er han i verdenstoppen. Det viste han til gangs da han i 2013 vant det svenske mesterskapet i nattorientering med over seks minutters margin. _NEWLINE_Oleksandr Kratov har de seneste \xc3\xa5rene v\xc3\xa6rt en gjenganger p\xc3\xa5 L\xc3\xa5nga Natten, den lengste og mest  krevende etappen p\xc3\xa5 Tiomila. I sin tidligere klubb, OK Orion, hadde han for vane \xc3\xa5 l\xc3\xb8pe ut p\xc3\xa5 sin etappe lenge bak teten, for s\xc3\xa5 \xc3\xa5 avansere kraftig i feltet og samle de fleste l\xc3\xb8perne med sin st\xc3\xb8dige nattorientering og jevne, h\xc3\xb8ye tempo. Kratov har v\xc3\xa6rt s\xc3\xa5 suveren p\xc3\xa5 L\xc3\xa5nga Natten at det har blitt ansett som "vinn eller forsvinn" om sitt lag l\xc3\xb8per ut p\xc3\xa5 L\xc3\xa5nga Natten f\xc3\xb8r eller etter Kratov. _NEWLINE_Fra VM har Kratov f\xc3\xa5tt med seg bronse i stafett i 2013 og to bronsemedaljer p\xc3\xa5 mellomdistanse. P\xc3\xa5 mellomdistansen i Italia i 2014 ble han kun sl\xc3\xa5tt av Olav Lundanes og Fabian Hertner, mens i Estland-VM 2017 ble det ny bronsemedalje bak gullvinner Thierry Gueorgiou og s\xc3\xb8lvvinner Fabian Hertner.'